DECIZIA COMISIEI
din 26 martie 2009
de modificare a Deciziei 2008/866/CE cu privire la perioada de aplicare a acesteia
[notificată cu numărul C(2009) 1876]
(Text cu relevanță pentru SEE)
(2009/297/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1) litera (b) punctul (i),
întrucât:
(1)
Decizia 2008/866/CE a Comisiei din 12 noiembrie 2008 privind măsurile de urgență de suspendare a importurilor din Peru de anumite moluște bivalve destinate consumului uman (2) a fost adoptată ca urmare a contaminării cu virusul hepatitei A (HAV) a anumitor moluște bivalve importate din Peru care au fost identificate ca fiind la originea unui focar de hepatita A la om. Decizia menționată se aplică până la 31 martie 2009.
(2)
Autoritățile peruane au furnizat anumite informații privind măsurile corective luate pentru un mai bun control al producției de moluște bivalve destinate exportului către Comunitate.
(3)
Cu toate acestea, informațiile menționate mai sus sunt insuficiente, prin urmare, se va efectua o inspecție a Comisiei în Peru.
(4)
Până la prezentarea tuturor informațiilor relevante de către autoritățile peruane și până la obținerea rezultatelor inspecției menționate, este oportun să se prelungească perioada de aplicare a Deciziei 2008/866/CE până la 30 noiembrie 2009.
(5)
Prin urmare, Decizia 2008/866/CE ar trebui modificată în consecință.
(6)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
La articolul 5 din Decizia 2008/866/CE, data de „31 martie 2009” se înlocuiește cu „30 noiembrie 2009”.
Articolul 2
Prezenta decizie se adresează statelor membre.
Adoptată la Bruxelles, 26 martie 2009.